Ūdininkų ežeras

Ūdininkų ežeras – ežeras pietų Lietuvoje, Lazdijų rajone, apie 7,5 km į pietvakarius nuo Lazdijų. Ežero ilgis iš šiaurės į pietus – 0,3 km, plotis – iki 0,14 km. Altitudė 145,8 m. Rytinis krantas aukštas, kiti žemesni. Pietinėje pakrantėje auga miškelis, kitose pakrantėse plyti krūmais ir pavieniais medžiais apaugusios pievos. Iš šiaurės į pietus ežerą prateka Uidės upelis link Galadusio ežero.

Šaltiniai 

Lazdijų rajono ežerai